सेंसेक्स की शीर्ष दस कंपनियों में से छह के बाजार पूंजीकरण (मार्केट कैप) बीते सप्ताह 1.15 लाख करोड़ रुपये का इजाफा हुआ. एचडीएफसी बैंक और हिंदुस्तान यूनिलीवर के पूंजीकरण में सबसे ज्यादा वृद्धि दर्ज की गई है. वित्त मंत्री निर्मला सीतारमण के कॉरपोरेट कर में कटौती समेत अन्य उपाय करने से शुक्रवार को सेंसेक्स में 1,921 अंक की तेजी दर्ज हुई. यह एक दशक से अधिक में सेंसेक्स की एक दिन की सबसे बढ़त है. इसी के साथ साप्ताहिक आधार पर सेंसेक्स 629.63 अंक यानी 1.68 प्रतिशत बढ़ गया. रिलायंस इंडस्ट्रीज, कोटक महिंद्रा बैंक, आईसीआईसीआई बैंक और एसबीआई अन्य कंपनियां रहीं, जिनका बाजार पूंजीकरण बढ़ा है.
इसके विपरीत टीसीएस, एचडीएफसी, इन्फोसिस और आईटीसी के पूंजीकरण में गिरावट दर्ज की गई. शीर्ष दस कंपनियों में, एचडीएफसी बैंक के बाजार पूंजीकरण में सबसे ज्यादा वृद्धि हुई. बैंक का बाजार मूल्यांकन 39,375.82 करोड़ रुपये बढ़कर 6,56,546.37 करोड़ रुपये रहा. हिंदुस्तान यूनिलीवर का बाजार पूंजीकरण 35,697.75 करोड़ रुपये चढ़कर 4,26,403.03 करोड़ रुपये हो गया. रिलायंस इंडस्ट्रीज लिमिडेट का बाजार पूंजीकरण 18,288.37 करोड़ बढ़कर 7,95,179.62 करोड़ रुपये और कोटक महिंद्रा बैंक का पूंजीकरण 10,494.42 करोड़ रुपये की बढ़त के साथ 2,93,824.83 करोड़ रुपये पर पहुंच गया.
भारतीय स्टेट बैंक (एसबीआई) का बाजार मूल्यांकन 8,924.61 करोड़ रुपये उछलकर 2,69,255.53 करोड़ रुपये और आईसीआईसीआई बैंक का पूंजीकरण 2,655.01 करोड़ रुपये चढ़कर 2,69,529.14 करोड़ रुपये हो गया. वहीं, दूसरी ओर टाटा कंसल्टेंसी सर्विसेज (टीसीएस) का बाजार पूंजीकरण 28,424.3 करोड़ रुपये लुढ़ककर 7,75,092.58 करोड़ रुपये पर आ गया. इन्फोसिस का बाजार पूंजीकरण 10,329.6 करोड़ रुपये गिरकर 3,45,793.87 करोड़ रुपये और एचडीएफसी का बाजार मूल्यांकन 5,792.01 करोड़ घटकर 3,54,270.94 करोड़ रुपये रह गया.
आईटीसी की बाजार हैसियत 2,211.29 करोड़ रुपये घटकर 2,92,566.88 करोड़ रुपये रह गई. सेंसेक्स की शीर्ष दस कंपनियों में बाजार पूंजीकरण के लिहाज से रिलायंस इंडस्ट्रीज पहले स्थान पर रही. इसके बाद टीसीएस, एचडीएफसी बैंक, हिंदुस्तान यूनिलीवर, एचडीएफसी, इन्फोसिस, कोटक महिंद्रा बैंक, आईटीसी, आईसीआईसीआई बैंक और एसबीआई का स्थान रहा.
(इस खबर को एनडीटीवी टीम ने संपादित नहीं किया है. यह सिंडीकेट फीड से सीधे प्रकाशित की गई है।)
Get Breaking news, live coverage, and Latest News from India and around the world on NDTV.com. Catch all the Live TV action on NDTV 24x7 and NDTV India. Like us on Facebook or follow us on Twitter and Instagram for latest news and live news updates.
hin_Deva hin_Deva hin_Deva hin_Deva hin_Deva eng_Latn